Dokhtouroffia

Dokhtouroffia er en slekt av biller som hører til underfamilien blomsterbukker i den artsrike familien trebukker.

Utseende 
Middelsstore, slanke, matt svarte trebukker med gulbrune dekkvinger. Antennene er tynne, kortere enn kroppen. Pronotum er trapesformet, dekkvingene avsmalnende bakover, med mørkbrune sideflekker. Beina er middels lange, lårene slanke.

Levevis 
Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse 
Slekten er utbredt i Sentral-Asia (Kirgisistan, Kasakhstan, Usbekistan, Mongolia, det vestlige Kina).

Systematisk inndeling  
Det eksisterer (kanskje ikke så uventet) noen alternative stavemåter av dette navnet i litteraturen.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Dokhtouroffia Ganglbauer, 1886
 Dokhtouroffia baeckmanni (Jankovski, 1934)
 Dokhtouroffia nebulosa (Gebler, 1844)

Kilder 
 Cerambycidae of the World - Lepturini

Eksterne lenker 
 
 
 Bildegalleri 

Lepturinae
Biller formelt beskrevet i 1886
Dyr formelt beskrevet av Ludwig Ganglbauer